**Termíny poskytovania služieb**

1. Upratovanie a čistenie bude vykonávané v kancelárskych a prevádzkových priestoroch prevádzok objednávateľa, vrátane údržby a starostlivosti o exteriérové plochy, prislúchajúce k objektom (starostlivosť o zeleň, kosenie trávy, odhŕňanie snehu, odstraňovanie ľadu a námrazy);
2. Upratovanie a čistenie priestorov objednávateľa bude vykonávané ako služby: denné, týždenné, mesačné, štvrťročné,  polročné a ročné;
3. Denné, týždenné a mesačné práce budú zabezpečované v pracovných dňoch v čase od 16,00 hod. max. do 20,00 hod., resp. do uzamknutia objektu;
4. Malé prevádzky objednávateľa - dohodnuté práce môžu byť vykonávané aj v čase od 06,00 hod. do 08,00 hod.; po predchádzajúcom súhlase objednávateľa;
5. Školiace priestory – dohodnuté práce môžu byť vykonávané aj v inom čase, na základe dohody s objednávateľom;
6. Denné, týždenné a mesačné služby budú vykonávané poskytovateľom v zmysle rozpisu, bez potreby vyzvania objednávateľom;
7. Štvrťročné, polročné a ročné služby môžu byť vykonávané aj v dňoch pracovného pokoja po predchádzajúcom súhlase objednávateľa v čase od 08,00 hod. do 19,00 hod.